CELEX: C2007/140/02
Language: fi
Date: 2007-06-23 00:00:00
Title: Asia C-391/04: Yhteisöjen tuomioistuimen tuomio (kolmas jaosto) 10.5.2007 (Symvoulio tis Epikrateiasin (Kreikka) esittämä ennakkoratkaisupyyntö) — Ypourgos Oikonomikon ja Proïstamenos DOY Amfissas v. Charilaos Georgakis (Direktiivi 89/592/ETY — Sisäpiirikaupat — Sisäpiiritiedon ja sisäpiiritiedon hyväksi käyttämisen käsitteet — Pörssissä noteerattuja arvopapereita koskevat etukäteen sovitut liiketoimet, jotka toteutetaan sellaisten henkilöiden ryhmän sisällä, joilla voi olla hallussaan sisäpiiritietoa — Luovutettujen arvopapereiden kurssin keinotekoinen nostaminen)

23.6.2007   
            
            
               FI
            
            
               Euroopan unionin virallinen lehti
            
            
               C 140/2
            
         Yhteisöjen tuomioistuimen tuomio (kolmas jaosto) 10.5.2007 (Symvoulio tis Epikrateiasin (Kreikka) esittämä ennakkoratkaisupyyntö) — Ypourgos Oikonomikon ja Proïstamenos DOY Amfissas v. Charilaos Georgakis
   (Asia C-391/04) (1)
   
   (Direktiivi 89/592/ETY - Sisäpiirikaupat - ’Sisäpiiritiedon’ ja ’sisäpiiritiedon hyväksi käyttämisen’ käsitteet - Pörssissä noteerattuja arvopapereita koskevat etukäteen sovitut liiketoimet, jotka toteutetaan sellaisten henkilöiden ryhmän sisällä, joilla voi olla hallussaan sisäpiiritietoa - Luovutettujen arvopapereiden kurssin keinotekoinen nostaminen)
   (2007/C 140/02)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Symvoulio tis Epikrateias
   Pääasian asianosaiset
   
      Kantajat: Ypourgos Oikonomikon ja Proïstamenos DOY Amfissas
   
      Vastaaja: Charilaos Georgakis
   Oikeudenkäynnin kohde
   Ennakkoratkaisupyyntö — Symvoulio tis Epikrateias — Sisäpiirikauppoja koskevien säännösten ja määräysten yhteensovittamisesta 13.11.1989 annetun neuvoston direktiivin 89/592/ETY (EYVL L 334, s. 30) 1–4 artiklan tulkinta — Sisäpiiritiedon hallussapidon ja hyväksikäyttämisen käsite
   Tuomiolauselma
   Sisäpiirikauppoja koskevien säännösten ja määräysten yhteensovittamisesta 13.11.1989 annetun neuvoston direktiivin 89/592/ETY 1 ja 2 artiklaa on tulkittava siten, että tilanteessa, jossa tietyn yhtiön pääasialliset osakkeenomistajat ja hallituksen jäsenet sopivat toteuttavansa keskenään pörssissä noteerattuja kyseisen yhtiön arvopapereita koskevia liiketoimia tukeakseen keinotekoisesti kyseisten arvopaperien kurssia, heillä on sisäpiiritietoa, jota he eivät käytä tietoisesti hyväkseen toteuttaessaan kyseiset toimet.
   
      (1)  EUVL C 273, 6.11.2004.